Στη Γουινέα διεξάγονται εκλογές για πρόεδρο και για κοινοβούλιο. Το πολίτευμα της χώρας είναι Προεδρική Δημοκρατία.

### Προεδρικές εκλογές

### 2020

Κύριο λήμμα: Προεδρικές εκλογές της Γουινέας (2020)

### 1961

Προεδρικές εκλογές διεξήχθησαν για πρώτη φορά στη Γουινέα στις 15 Ιανουαρίου 1961. Ο Αχμέντ Σεκού Τουρέ, ο οποίος έγινα αυτόματα πρόεδρος μετά την ανεξαρτησία της χώρας το 1958 ήταν ο μοναδικός υποψήφιος και εξελέγη με 100%.

| Υποψήφιος | Κόμμα | Ψήφοι | % |
| --- | --- | --- | --- |
| Αχμέντ Σεκού Τουρέ | Δημοκρατικό Κόμμα της Γουινέας | 1.576.580 | 100 |
| Άκυρα/λευκά ψηφοδέλτια | 167 | – |
| **Σύνολο** | **1.576.747** | **100** |
| Εγγεγραμμένοι/συμμετοχή | 1.586.544 | 99,4 |
| Πηγή: Sternberger et al. |

### 1968

Την 1η Ιανουαρίου 1968 πρόεδρος εξελέγη ξανά ο Αχμέντ Σεκού Τουρέ από το κόμμα Δημοκρατικό Κόμμα της Γουινέας- Αφρικανικός Δημοκρατικός Συναγερμός, χωρίς αντίπαλο. Η προσέλευση στις κάλπες ήταν 99,7%.

### 1974

Στις 27 Δεκεμβρίου 1974 διεξήχθησαν γενικές εκλογές και πρόεδρος επανεξελέγη χωρίς αντίπαλο ο υποστηριζόμενος από το κόμμα Δημοκρατικό Κόμμα της Γουινέας- Αφρικανικός Δημοκρατικός Συναγερμός Αχμέντ Σεκού Τουρέ (100% των ψήφων). Ταυτόχρονα έγιναν και βουλευτικές εκλογές.

### 1982

Ο πρόεδρος Αχμέντ Σεκού Τουρέ από το Δημοκρατικό Κόμμα της Γουινέας επανεξελέγη στις προεδρικές εκλογές που έγιναν στις 9 Μαΐου 1982. Ο Τουρέ ήταν ο μοναδικός υποψήφιος και βρέθηκαν 8 άκυρα ή λευκά ψηφοδέλτια. Το μονοκομματικό καθεστώς τερματίστηκε το 1990. Η συμμετοχή στις εκλογές του 1982 διαμορφώθηκε στο 98,8%.

### 1993

Οι πρώτες πολυκομματικές εκλογές για πρόεδρο έγιναν στις 19 Δεκεμβρίου 1993. Με ποσοστό 51,7% των ψήφων εξελέγη πρόεδρος ο Λανσάνα Κοντέ με συμμετοχή 78,5%.

### 1998

Στις εκλογές που έγιναν στις 14 Δεκεμβρίου 1998 επανεξελέγη πρόεδρος ο Λανσάνα Κοντέ από το Κόμμα Ενότητας και Προόδου, με ποσοστό 56,1% των ψήφων. Η συμμετοχή ήταν 71,4%.

| Υποψήφιος | Κόμμα | Ψήφοι | % |
| --- | --- | --- | --- |
| Λανσάνα Κοντέ | Κόμμα Ενότητας και Προόδου | 1.455.007 | 56,1 |
| Μαμαντού Μπα | Ένωση για Πρόοδο και Ανανέωση | 638.563 | 24,6 |
| Αλφά Κοντέ | Συναγερμός για το Λαό της Γουινέας | 429.934 | 16,6 |
| Ζαν Μαρί Ντορέ | Ένωση για την Πρόοδο της Γουινέας | 44.476 | 1,7 |
| Σαρλ Πασκάλ Τολνό | Κόμμα των Λαών της Γουινέας | 24.771 | 1,0 |
| Άκυρα/λευκά ψηφοδέλτια | 63.092 | – |
| **Σύνολο** | **2.656.113** | **100** |
| Εγγεγραμμένοι/συμμετοχή | 3.719.197 | 71,4 |
| Πηγή: African Elections Database |

### 2003

Προεδρικές εκλογές διεξήχθησαν στις 21 Δεκεμβρίου του 2003. Ο Λανσάνα Κοντέ εξελέγη ξανά πρόεδρος με ποσοστό 95,6% έναντι 4,4% για τον Μαμανού Μπογιέ Μπαρί του κόμματος Ένωση για την Εθνική Πρόοδο (Union pour le progrès national). Τα μεγάλα κόμματα της Αντιπολίτευσης δεν έλαβαν μέρος στις εκλογές. Ο Λανσάνα ορκίστηκε για άλλη μία προεδρική θητεία στις 19 Ιανουαρίου 2004.

### 2010

Κύριο λήμμα: Προεδρικές εκλογές στη Γουινέα (2010)
Στις προεδρικές εκλογές του 2010, οι οποίες ήταν οι πρώτες πολυκομματικές στην ιστορία της χώρας, αναδείχθηκε νικητής στον δεύτερο γύρο ο Αλφά Κοντέ.

### 2015

Κύριο λήμμα: Προεδρικές εκλογές στη Γουινέα 2015
Στις προεδρικές εκλογές του 2015 επανεξελέγη ο Αλφά Κοντέ από τον πρώτο γύρο, με ποσοστό 58% των ψήφων.

Βουλευτικές εκλογές
-------------------

### 2020

Κύριο λήμμα: Βουλευτικές εκλογές της Γουινέας (2020)

Εκλογές για Εδαφική Συνέλευση
-----------------------------

### 1946, 1952 και 1957

Εκλογές για Εδαφική Συνέλευση διεξήχθησαν το 1946, το 1952 και το 1957. Στις εκλογές που έγιναν στις 31 Μαρτίου 1957 το Δημοκρατικό Κόμμα της Γουινέας-Αφρικανικός Δημοκρατικός Συναγερμός κέρδισε 56 έδρες από τις συνολικά 60 στη συνέλευση. Η συμμετοχή ήταν 60,3%.

Βουλευτικές εκλογές
-------------------

### 1963

Οι βουλευτικές εκλογές του 1963 διεξήχθησαν την 1η Ιανουαρίου. Όλες τις έδρες στην εθνοσυνέλευση κατέλαβε το μοναδικό νόμιμο πολιτικό κόμμα Δημοκρατικό Κόμμα της Γουινέας-Αφρικανικός Δημοκρατικός Συναγερμός. 

### 1968

Οι βουλευτικές εκλογές του 1968 διεξήχθησαν την Πρωτοχρονιά, ταυτόχρονα με τις προεδρικές εκλογές. Οι υποψήφιοι για τις 75 έδρες επελέγησαν από λίστα.

### 1974

Οι εκλογές του 1974 διεξήχθησαν ταυτόχρονα με τις προεδρικές της ίδιας χρονιάς. Το μοναδικό νόμιμο πολιτικό κόμμα Δημοκρατικό Κόμμα της Γουινέας-Αφρικανικός Δημοκρατικός Συναγερμός κέρδισε τις 75 από τις συνολικά 150 έδρες στην εθνοσυνέλευση.

### 1980

Στις 27 Ιανουαρίου 1980 διεξήχθησαν βουλευτικές εκλογές με το Δημοκρατικό Κόμμα της Γουινέας-Αφρικανικός Δημοκρατικός Συναγερμός να αποτελεί το μοναδικό νόμιμο πολιτικό κόμμα. Έλαβαν μέρος 210 υποψήφιοι για ισάριθμες έδρες (ο αριθμός τους αυξήθηκε από τις 150). Η συμμετοχή ήταν της τάξεως του 95,69%.

### 1995

Οι πρώτες πολυκομματικές βουλευτικές εκλογές από την ανεξαρτησία της χώρας διεξήχθησαν στις 11 Ιουνίου 1995. Έλαβαν μέρος 21 κόμματα με 846 υποψηφίους, που διεκδίκησαν 114 έδρες. Στις εκλογές κέρδισε το Κόμμα Ενότητας και Προόδου με 71 έδρες.. Η συμμετοχή ήταν 61,9%.

### 2002

Στις βουλευτικές εκλογές που διεξήχθησαν στις 30 Ιουνίου 2002 το Κόμμα Ενότητας και Προόδου του Λανσάνα Κοντέ κέρδισε ποσοστό 61,57% των ψήφων και εξασφάλισε 85 έδρες από τις συνολικά 114 στην Εθνοσυνέλευση.


ε • σ | Κόμματα | Ψήφοι | % | Έδρες |
| --- | --- | --- | --- |
| Κόμμα Ενότητας και Προόδου (*Parti de l'Unité et du Progrès*) | 1.947.318 | 61,5 | 85 |
| Ένωση για Πρόοδο και Ανανέωση ("Union pour le Progrès et le Renouveau*)* | 842.270 | 21,7 | 20 |
| Ένωση για την Πρόοδο στη Γουινέα ("Union pour le Progrès de la Guinée*)*  | 130.065 | 4,1 | 3 |
| Δημοκρατικό Κόμμα της Γουινέας- Αφρικανικός Δημοκρατικός Συναγερμός (
Parti Démocratique de Guinée-Rassemblement Démocratique Africain*)* | 107.666 | 3,4 | 3 |
| Εθνικός Συνασπισμός Προόδου (*Alliance Nationale pour le Progrès*) | 62.780 | 2,0 | 2 |
| Κόμμα της Ένωσης για την Ανάπτυξη (*Parti de l’Union pour le Développement*) | 20.823 | 0,7 | 1 |
| **Σύνολο** (συμμετοχή 71,60%) | **3.162.855** | **100.00** | **114** |
| Πηγή: Democraf. Στις εκλογές δεν έλαβε μέρος ο Συναγερμός του Λαού της Γουινέας. |

### 2013

Κύριο λήμμα: Βουλευτικές εκλογές στη Γουινέα 2013
Στις βουλευτικές εκλογές που διεξήχθησαν στις 28 Σεπτεμβρίου 2013, το κόμμα του προέδρου Αλφά Κοντέ Συναγερμός του Λαού της Γουινέας (RPG) κέρδισε την πλειοψηφία των εδρών στην Εθνοσυνέλευση, με 53 επί συνόλου 114. Ωστόσο, δεν κατάφερε να πάρει την αυτοδυναμία  παρότι οι σύμμαχοί του κέρδισαν επιπρόσθετα 7 έδρες. Τα κόμματα της αντιπολίτευσης έλαβαν 53 έδρες και οι ηγέτες τους κατήγγειλαν νοθεία.

Δημοψηφίσματα
-------------

### 1945

Στις 21 Οκτωβρίου 1945 διεξήχθη δημοψήφισμα στη Γουινέα, ως τμήμα ενός ευρύτερου δημοψηφίσματος στη Γαλλία για ένα νέο σύνταγμα. Η συμμετοχή ήταν 73,5%. Το πρώτο ερώτημα με 98,1% υπερψηφίστηκε (να συσταθεί Συντακτική Συνέλευση). 

### 1946

Δύο δημοψηφίσματα για σύνταγμα διεξήχθησαν το 1946. Στο πρώτο (5 Μαΐου 1946) το νέο σύνταγμα καταψηφίστηκε με ποσοστό 51% και στο δεύτερο (13 Οκτωβρίου 1946) το προτεινόμενο σύνταγμα καταψηφίστηκε ξανά από το 53,7% των ψηφοφόρων.

### 1958

Άλλο ένα δημοψήφισμα, στο πλαίσιο της Γαλλικής Ένωσης, έγινε στις 28 Σεπτεμβρίου 1958. Μαζί με τον Νίγηρα η Γουινέα ήταν το μόνο έδαφος όπου ένα μεγάλο πολιτικό κόμμα έκανε εκστρατεία υπέρ του "όχι" στο σύνταγμα. Τελικά ήταν το μόνο έδαφος που ψήφισε υπέρ της ανεξαρτησίας. Στις 19 Οκτωβρίου το Δημοκρατικό Κόμμα της Γουινέας-Αφρικανικός Δημοκρατικός Συναγερμός διέκοψε τους δεσμούς με τον Αφρικανικό Δημοκρατικό Συναγερμό, τα μέλη του οποίου ήταν υπέρ της συνέχισης των δεσμών με τη Γαλλία. Περισσότερο από το 95% των ψηφοφόρων καταψήφισαν το σύνταγμα, με συμμετοχή 85,5%.

### 1990

Σε δημοψήφισμα που έγινε στις 23 Δεκεμβρίου 1990 εγκρίθηκε το νέο σύνταγμα με ποσοστό 98,7% και με συμμετοχή 97,4%.

### 2001

Ένα ακόμα δημοψήφισμα έγινε στις 11 Νοεμβρίου 2001 για νέο σύνταγμα. Το 98,36% των ψηφοφόρων ενέκρινε το σύνταγμα, παρότι η αντιπολίτευση δεν έλαβε μέρος σε ένδειξη διαμαρτυρίας. Με το νέο σύνταγμα η θητεία του Προέδρου αυξήθηκε από τα 5 στα 7 χρόνια. Η συμμετοχή διαμορφώθηκε στο 87,2%.

| Επιλογή | Ψήφοι | % |
| --- | --- | --- |
| Υπέρ | 3.644.653 | 98,36 |
| Κατά | 60.769 | 1,64 |
| Άκυρα/λευκά ψηφοδέλτια | 52.968 | - |
| **Σύνολο** | **3.758.390** | **100** |

  

### 2020

Κύριο λήμμα: Δημοψήφισμα της Γουινέας (2020)

Παραπομπές
----------

1. 1 2 3 4  Ντολφ Στέρνμπεργκερ, Μπέρνχαρτ Φόγκελ, Ντίτερ Νόλεν & Κλάους Λάντφριντ (1978) *Die Wahl der Parlamente: Band II: Afrika, Erster Halbband*, p839
2. 1 2  Guinea Inter-Parliamentary Union
3. 1 2  Nohlen, D, Krennerich, M & Thibaut, B (1999) *Elections in Africa: A data handbook*, p452 ISBN 0-19-829645-2
4. ↑  Nohlen, D, Krennerich, M & Thibaut, B (1999) *Elections in Africa: A data handbook*, p456 ISBN 0-19-829645-2
5. ↑  Nohlen, D, Krennerich, M & Thibaut, B (1999) *Elections in Africa: A data handbook*, p457 ISBN 0-19-829645-2
6. 1 2  Elections in Guinea African Elections Database
7. ↑  "GUINEA: Ailing Conte is sworn in for another seven term", IRIN, 20 Ιανουαρίου 2004.
8. ↑  «Guinea president Alpha Conde wins second term with clear majority». Agence France-Presse. The Guardian. 2015-10-17.. Ανακτήθηκε στις 2015-10-19.
9. ↑  Nohlen, D, Krennerich, M & Thibaut, B (1999) *Elections in Africa: A data handbook*, p454 ISBN 0-19-829645-2
10. ↑  Guinea Inter-Parliamentary Union
11. ↑  Guinea: Elections in 1995 Inter-Parliamentary Union
12. ↑  Elections in Guinea African Elections Database
13. ↑  Nohlen, D, Krennerich, M & Thibaut, B (1999) *Elections in Africa: A data handbook*, p455 ISBN 0-19-829645-2
14. ↑  Page on 2002 election στον ιστότοπο IPU PARLINE.
15. ↑  Saliou Samb, "Guinea's ruling party falls short of majority in legislative vote" Αρχειοθετήθηκε 2013-10-19 στο Wayback Machine. Reuters, 19-10-2013.
16. ↑  Samuel Decalo. Historical Dictionary of Niger (3rd ed.). Scarecrow Press, Boston & Folkestone, (1997) ISBN 0-8108-3136-8 pp. 56-59 ("Bakary"), 247-255 ("Political Parties"), 272 ("SAWABA")
17. ↑  Finn Fuglestad. Djibo Bakary, the French, and the Referendum of 1958 in Niger. The Journal of African History, Vol. 14, No. 2 (1973), pp. 313-330
18. ↑  Mamoudou Djibo. Les enjeux politiques dans la colonie du Niger (1944-1960). Autrepart no 27 (2003), pp. 41-60.
19. ↑  Schmidt, E (2009) Anticolonial Nationalism in French West Africa: What Made Guinea Unique? *African Studies Review*
20. ↑  O'Toole, T (1978) *Historical Dictionary of Guinea* p 60
21. ↑  Guinea Timeline BBC News